|  |  |
| --- | --- |
|  | **TAR objektas** |
|  |
| **KAUNO MIESTO SAVIVALDYBĖS TARYBA** |
| **SPRENDIMAS** |
| **DĖL DAUGIABUČIŲ NAMŲ ŠILDYMO IR KARŠTO VANDENS SISTEMŲ PRIEŽIŪROS (EKSPLOATAVIMO) MAKSIMALIŲ TARIFŲ NUSTATYMO** |
| 2024 m. balandžio 23 d. Nr. T-164 |
| Kaunas |

Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu, Lietuvos Respublikos šilumos ūkio įstatymo 32 straipsnio 20 dalimi, Daugiabučių namų šildymo ir karšto vandens sistemų priežiūros (eksploatavimo) maksimalių tarifų nustatymo metodika, patvirtinta Valstybinės kainų ir energetikos kontrolės komisijos 2003 m. rugpjūčio 7 d. nutarimu Nr. O3-54 „Dėl Daugiabučių namų šildymo ir karšto vandens sistemų priežiūros maksimalių tarifų nustatymo metodikos patvirtinimo“, Pastato šildymo ir karšto vandens sistemos priežiūros tvarkos aprašo, patvirtinto Lietuvos Respublikos energetikos ministro 2009 m. lapkričio 26 d. įsakymu Nr. 1-229 „Dėl Pastato šildymo ir karšto vandens sistemos priežiūros tvarkos aprašo patvirtinimo”, 29 punktu, Kauno miesto savivaldybės taryba n u s p r e n d ž i a:

1. Nustatyti 5 metams daugiabučių namų šildymo ir karšto vandens sistemų priežiūros (eksploatavimo) maksimalius tarifus pagal 1–3 priedus.

2. Pripažinti netekusiu galios Kauno miesto savivaldybės tarybos 2010 m. liepos 23 d. sprendimą Nr. T-463 „Dėl daugiabučių namų (išskyrus daugiabučių namų bendrijas) šildymo ir karšto vandens sistemų priežiūros (eksploatavimo) maksimalių tarifų nustatymo“ su visais pakeitimais ir papildymais.

|  |  |
| --- | --- |
| Savivaldybės tarybos narys, laikinai einantis savivaldybės mero pareigas | Benjaminas Želvys |